Document ID: 32003R1144

A Bizottság 1144/2003/EK rendelete
(2003. június 27.)
a Szlovák Köztársaságból, a Bolgár Köztársaságból és a Lengyel Köztársaságból származó egyes élő szarvasmarhafélék, illetve marha- és borjúhústermékek egyes vámkontingensei tekintetében az 1279/98/EK, az 1128/1999/EK és az 1247/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2], és különösen annak 32. cikke (1) bekezdésére,
mivel:
(1) Az egyrészről az Európai Közösségek és azok tagállamai, valamint másrészről a Szlovák Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 14-i 2003/299/EK tanácsi határozat [3] új engedményeket ír elő bizonyos élő állatoknak, illetve marha- és borjúhústermékeknek az említett megállapodással megnyitott, 2003. május 1-jétől alkalmazandó vámkontingensek szerinti behozatala tekintetében.
(2) Az egyrészről az Európai Közösségek és azok tagállamai, valamint másrészről a Bolgár Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 8-i 2003/286/EK tanácsi határozat [4] új engedményeket ír elő bizonyos élő állatoknak, illetve marha- és borjúhústermékeknek az említett megállapodással megnyitott, 2003. július 1-jétől alkalmazandó vámkontingensek szerinti behozatala tekintetében.
(3) A legutóbb a 673/2003/EK rendelettel [5] módosított, a Bulgária, a Cseh Köztársaság, Szlovákia, Magyarország, Románia és Lengyelország számára a 2290/2000/EK, a 2433/2000/EK, a 2434/2000/EK és az 1408/2002/EK tanácsi rendeletben, valamint a 2003/18/EK és a 2003/263/EK tanácsi határozatban előírt, marha- és borjúhúsra vonatkozó vámkontingensek részletes alkalmazási szabályainak megállapításáról szóló, 1998. június 19-i 1279/98/EK bizottsági rendeletet [6], a legutóbb a 673/2003/EK rendelettel módosított, az egyes harmadik országokból származó, 80 kilogrammnál nem nagyobb tömegű borjakra vonatkozó vámkontingens részletes alkalmazási szabályainak megállapításáról szóló, 1999. május 28-i 1128/1999/EK bizottsági rendeletet [7] és a legutóbb a 673/2003/EK rendelettel módosított, az egyes harmadik országokból származó, 80-300 kilogramm tömegű élő szarvasmarhafélékre vonatkozó vámkontingens részletes alkalmazási szabályainak megállapításáról szóló, 1999. június 16-i 1247/1999/EK bizottsági rendeletet [8] ezért módosítani kell.
(4) Az egyrészről az Európai Közösségek és azok tagállamai, valamint másrészről a Cseh Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 14-i 2003/298/EK tanácsi határozat [9] és az egyrészről az Európai Közösségek és azok tagállamai, valamint másrészről a Magyar Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. március 18-i 2003/285/EK tanácsi határozat [10] hatályon kívül helyezte az egyes mezőgazdasági termékekre vonatkozó engedmények közösségi vámkontingensek formájában történő meghatározásáról, és a Cseh Köztársasággal kötött Európa-megállapodásban szabályozott egyes mezőgazdasági termékekre vonatkozó engedmények önálló és átmeneti intézkedésként történő kiigazításáról szóló, 2000. október 17-i 2433/2000/EK tanácsi rendeletet [11], valamint az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a Magyarországgal kötött Európa-megállapodásban előírt egyes mezőgazdasági engedmények önálló és átmeneti intézkedésként történő kiigazításáról szóló, 2002. július 29-i 1408/2002/EK tanácsi rendeletet [12]. Az 1279/98/EK rendeletben szereplő, az említett rendeletekre való hivatkozásokat ezért másikkal kell felváltani.
(5) Az 1279/1998/EK rendelet a behozatali engedélyek negyedévenkénti kérelmezését írta elő annak biztosítása érdekében, hogy a megállapított mennyiségeket rendszeresen hozzák be; noha e célkitűzés továbbra is teljesül, a tapasztalatok azt mutatják, hogy szükséges a félévenkénti kérelmezés lehetővé tétele, és a behozatali engedélyek érvényességi idejét is ennek megfelelően kell meghosszabbítani. A rendeletet ennek megfelelően 2003. július 1-jei hatállyal módosítani kell.
(6) A 2003/299/EK határozat és a 2003/286/EK határozat új engedményeket ír elő 2003. május 1-jétől, illetve 2003. június 1-jétől. Ezért rendelkezni kell ezen engedmények visszamenőleges alkalmazhatóságáról.
(7) Az e rendeletben foglalt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1279/98/EK rendelet a következőképpen módosul:
1. A cím helyébe az alábbi szöveg lép:
"A Bizottság 1998. június 19-i 1279/98/EK rendelete a Bulgária, a Cseh Köztársaság, Szlovákia, Románia, a Lengyel Köztársaság és a Magyar Köztársaság számára a 2003/286/EK, a 2003/298/EK, a 2003/299/EK, a 2003/18/EK, a 2003/263/EK és a 2003/285/EK határozatban előírt, marha- és borjúhúsra vonatkozó vámkontingensek részletes alkalmazási szabályainak megállapításáról."
2. Az 1. cikk első bekezdése helyébeaz alábbi szöveg lép:
"Az e rendelet I. mellékletében felsorolt termékek Közösségbe történő behozatala a Bulgáriára, a Cseh Köztársaság, Szlovákia, Románia, a Lengyel Köztársaság és a Magyar Köztársaság számára a 2003/286/EK [13], a 2003/298/EK [14], a 2003/299/EK [15], a 2003/18/EK [16], a 2003/263/EK [17] és a 2003/285/EK [18] tanácsi határozatban előírt kontingensek alapján behozatali engedély bemutatásához van kötve."
3. A 2. cikk helyébe az alábbi szöveg lép:
"2. cikk
Az 1. cikkben említett mennyiségek az I. mellékletben megállapított időszakokra a következőképpen oszlanak meg:
- a július 1-jétől december 31-ig tartó időszakra 50 %,
- a január 1-jétől június 30-ig tartó időszakra 50 %.
Amennyiben az első albekezdésben meghatározott első időszakra benyújtott behozatali engedély iránti kérelmekben felsorolt mennyiségek a rendelkezésre álló mennyiségeknél kisebbek, a fennmaradó mennyiségeket hozzá kell adni a második időszakban rendelkezésre álló mennyiségekhez."
4. A 3. cikk (1) bekezdése c) pontjának második alpontja helyébe a következő szöveg lép:
"A c) pont értelmében a termékcsoport a következőt jelenti:
- vagy az I. mellékletben felsorolt országok valamelyikéből származó, a 0201 vagy a 0202 KN-kód alá tartozó termékek,
- vagy a Szlovák Köztársaságból és Magyarországról származó, a 02061095, a 02062991, a 02102010, a 02102090 KN-kód alá tartozó és a Magyarországról származó, a 02109951, a 02109959 vagy a 02109990 KN-kód alá tartozó termékek,
- vagy a Romániából származó, a 02061095, a 02062991, a 021020 vagy a 02109951 KN-kód alá tartozó termékek,
- vagy a Lengyelországból származó, az 16025010 KN-kód alá tartozó termékek,
- vagy a Szlovák Köztársaságból és Romániából származó, az 160250 KN-kód alá tartozó termékek."
5. Az 5. cikk (2) bekezdése helyébe az alábbi szöveg lép:
"(2) Az e rendelet alapján kibocsátott behozatali engedélyek a kibocsátásuk tényleges napjától számított 180 napig érvényesek a legutóbb a 325/2003/EK rendelettel módosított, a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet [19] 23. cikkének (2) bekezdése értelmében. Az engedély érvényességi ideje azonban nem haladhatja meg a kiállítás időpontját követő június hónap 30. napját."
6. Az I. melléklet az alábbiak szerint módosul:
- A 09.4824 tételszámnál, az
"Árumegnevezés"
oszlopban az utolsó francia bekezdés a következő
1
lábjegyzettel egészül ki:
"A friss húsra történő átszámítási együttható = 2,14, feltéve, hogy a hústartalom 60 %."
- A 09.4624 tételszámnál, az "Alkalmazandó vámtétel" oszlopban a "20 %" helyébe a "mentes" szöveg lép;
- A 09.4651 tételszámnál, az "Alkalmazandó vámtétel" oszlopban a "20 %" helyébe a "mentes" szöveg lép.
- Az I. melléklet a következő kontingensekel egészül ki:
"Származási ország | Tételszám | KN-kód | Árumegnevezés | Alkalmazandó vámtétel (LK %-a) | Éves mennyiség 2002.7.1-től 2003.6.30-ig (tonnában) | Éves mennyiség 2003.7.1-től 2004.6.30-ig (tonnában) | Éves növekmény 2004.7.1-től (tonnában) |
Szlovákia | 09.4644 | 0206109502062991021020 | Szarvasmarhafélék húsa (belsőség) | mentes | 500 | 1000 | 0 |
09.4648 | 160250 | Egyéb előkészített vagy tartósított hús, belsőség vagy vér, szarvasmarhafélékből | mentes | 100 | 200 | 0" |
2. cikk
Az 1128/1999/EK rendelet 2. cikke (2) bekezdésének helyébe az alábbi szöveg lép:
"(2) Az (1) bekezdésben említett mennyiség esetében a vámtétel a következő:
- 80 %-kal csökkentett vámtétel a Cseh Köztársaságból, Szlovákiából, Észtországból, Lettországból és Litvániából származó állatok esetében,
- 90 %-kal csökkentett vámtétel a Bulgáriából, Magyarországról és Romániából származó állatok esetében,
- a Lengyelországból származó állatok esetében a vámtételt eltörlik."
3. cikk
Az 1247/1999/EK rendelet 1. cikke (2) bekezdésének helyébe az alábbi szöveg lép:
"(2) Az (1) bekezdésben említett mennyiség esetében a vámtétel a következő:
- 80 %-kal csökkentett vámtétel a Cseh Köztársaságból, Szlovákiából, Észtországból, Lettországból és Litvániából származó állatok esetében,
- 90 %-kal csökkentett vámtétel a Bulgáriából, Magyarországról és Romániából származó állatok esetében,
- a Lengyelországból származó állatok esetében a vámtételt eltörlik."
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Az 1. cikk (3) és (5) bekezdését 2003. július 1-jétől kell alkalmazni.
Az 1. cikk (4) bekezdését 2003. május 1-jétől kell alkalmazni.
Az 1. cikk (6) bekezdését kell alkalmazni:
- 2003. április 1-jétől a 09.4824 tételszám esetében,
- 2003. május 1-jétől a 09.4624, 09.4644 és a 09.4648 tételszám esetében,
- 2003. június 1-jétől a 09.4651 tételszám esetében.
A 2. és a 3. cikket 2003. június 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. június 27-én.

Labels: 3
17
18
6